**Molėtų rajono savivaldybės taryba**

**SPRENDIMAS**

**DĖL savivaldybės turto perdavimo pagal panaudos sutartį molėtų r. kūno kultūros ir sporto centrui**

2017 m. gegužės    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3 ir 8 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktu, 4 dalimi, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.1, 6.1 papunkčiais,atsižvelgdama į Molėtų progimnazijos direktoriaus 2017 m. gegužės 2 d. įsakymą Nr. V-50 „Dėl savivaldybės turto pripažinimo nereikalingu Molėtų progimnazijos funkcijoms vykdyti“ ir Molėtų r. kūno kultūros ir sporto centro 2017 m. gegužės 3 d. raštą Nr. S-55 „Dėl patalpų perdavimo panaudai“,

Molėtų rajono savivaldybės taryba n u s p r e n d ž i a:

1. Perduoti biudžetinei įstaigai Molėtų r. kūno kultūros ir sporto centrui (kodas 191231523) pagal panaudos sutartį 10 metų laikotarpiui neatlygintinai naudoti savarankiškosios savivaldybės funkcijos – vaikų neformaliojo švietimo organizavimo, vaikų ir jaunimo užimtumo organizavimo – įgyvendinimui Molėtų rajono savivaldybei nuosavybės teise priklausančias ir šiuo metu Molėtų progimnazijos patikėjimo teise valdomas 262,46 kv. m ploto patalpas (plane pažymėtos 1-1, 1-2, 1-3, 1-4, 1-5, 1-6, 1-7 ir laiptinė) pastate - mokykloje (registro Nr. 90/18833, bylos Nr. 722, plane pažymėtas 3C3p, unikalus Nr. 6294-0001-4034), esančiame adresu: Molėtai, Jaunimo g. 1. Perduodamų patalpų įsigijimo vertė – 39762,69 Eur, likutinė vertė 2017 m. balandžio 30 d. – 28844,36 Eur.
2. Įgalioti Molėtų progimnazijos direktorių Kazimierą Karalių pasirašyti 1 punkte nurodyto nekilnojamojo turto panaudos sutartį ir turto perdavimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras